CELEX: C2006/190/48
Language: hu
Date: 2006-08-12 00:00:00
Title: T-163/06. sz. ügy: 2006. június 28–án benyújtott kereset – BA.LA. di Lanciotti V & C.S.A.S. és társai kontra Bizottság

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/26
            
         2006. június 28–án benyújtott kereset – BA.LA. di Lanciotti V & C.S.A.S. és társai kontra Bizottság
   (T-163/06. sz. ügy)
   (2006/C 190/48)
   Az eljárás nyelve: olasz
   Felek
   
      Felperesek: BA.LA. di Lanciotti V & C.S.A.S. és társai (képviselők: P. M. Tabellini, G. Celona, E. Bidoggia és E. M. Tabellini ügyvédek)
   
      Alperes: az Európai Közösségek Bizottsága
   Kereseti kérelmek
   A Bíróság
   
               —
            
            
               előzetesen nyilvánítsa elfogadhatónak a keresetet minden felperes tekintetében;
            
         
               —
            
            
               érdemben semmisítse meg a Kínai Népköztársaságból és Vietnamból származó, bőr felsőrésszel rendelkező lábbelik behozatalára vonatkozó ideiglenes dömpingellenes vám kivetéséről szóló, 2006. március 23-i 553/2006/EK bizottsági rendelet 1. cikkének (1) bekezdését és (2) bekezdése b) pontját, valamint (28)–(31) és (250)–(252) preambulumbekezdését, valamint minden megelőző vagy kapcsolódó jogszabályt abban a részében, amelyben meghatározzák a gyermeklábbeliket, és kizárják ezeket a dömpingellenes vám hatálya alól;
            
         
               —
            
            
               a Bizottságot kötelezze a költségek viselésére.
            
         Jogalapok és fontosabb érvek
   A jelen ügy felperesei valamennyien kizárólagosan vagy elsősorban gyermeklábbeliket gyártanak. Olyan koncentráltan helyezkednek el a területen, hogy a Fermo és Macerata megyék közötti határon „cipőkerületet” alkotnak.
   Kérelmük alátámasztására a felperesek az alábbiakra hivatkoznak:
   
               —
            
            
               Hatáskörrel való visszaélés, amennyiben az alperes alaprendeletben előírt és szigorúan szabályozott eljárással élt valamely nemzetközi egyezmény végrehajtásaként, hogy olyan bizonytalan szociális célkitűzéseket érjen el [(250)–(252) preambulumbekezdés], amelyek nem csak a hasonló, hanem az azonos termékek nagy részének a közösségi ipar fogalmából való kizárásával járnak.
            
         
               —
            
            
               Nyilvánvaló ténybeli mérlegelési hibák a 24 cm-nél kisebb talpbetéttel rendelkező lábbeliknek a gyermeklábbelikkel való azonosítása, a gyermeklábbelik fizikai és technikai jellemzői, valamint az érintett ágazat, a családokat feltételezetten érő pénzügyi hátrányok és a gyermeklábbeli-ipar által elszenvedett valós károk tekintetében.
            
         
               —
            
            
               Az áruknak az 1987. április 4-i tanácsi határozattal elfogadott nemzetközi egyezményben rögzített vámnómenklatúrája megsértése, mivel a megtámadott rendelet a talpbetét mérete alapján különbözteti meg az egyik fajta lábbelit a másiktól.
            
         Végül a felperesek az egyenlő bánásmód elvének és a hátrányos megkülönböztetés tilalmának megsértésére hivatkoznak.